Under afhøringen af en af de fire, der står tiltalt for at have hjulpet Omar el-Hussein under sidste års terrorangreb, opstod der pludselig tumult.

En af de andre tiltalte, MR, forsøgte at kommunikere med sin kæreste på tilhørerrækkerne.

Da den kvindelige dommer sagde, at han ikke måtte, blev der svaret hårdt tilbage:

»Fuck dig, so. Du kan sutte min omskårne pik. Racistsvin«.

Folk reagerede med hovedrysten, men dommeren tog det roligt.

MR blev efterfølgende smidt ud af retssalen.

Ville tilbage til sin celle

Det er ikke første gang, at MR brokker sig aktivt.

Efter at være blevet smidt ud krævede MR da også at komme tilbage til sin celle. Det afviste dommeren, og derfor sidder han nu i lytterum, så han kan høre, hvad der foregår i den retssag, han sammen med tre kammerater er tiltalt i.